Programovanie Phare 2003

Programovanie Národného programu Phare 2003 je posledným pred vstupom SR do EÚ. Projekty  naprogramované v rámci finančného memoranda 2003 budú realizované v rokoch 2004 - 2006.

Celková alokácia, ktorú vyčlenila Európska komisia pre Slovenskú republiku v rámci Národného  programu Phare predstavuje 57,1 mil. euro. Alokácia sa skladá z komponentu harmonizácie s acquis a  komponentu ekonomickej a sociálnej súdržnosti. 

Útvar Národného koordinátora zahraničnej pomoci Phare vyhlásil dňa 31. októbra 2002 cyklus programovania Phare 2003 pre komponent harmonizácie s acquis a pre komponent ekonomickej a sociálnej súdržnosti a stanovil termín 28. novembra 2002 na predloženie projektových zámerov .

Návrhy projektov (Project Fiche) v komponente budovania inštitúcií vychádzajú z priorít stanovených v Akčnom pláne pre posilnenie administratívnych a súdnych kapacít,                  z Partnerstva pre vstup 2001, z Národného programu pre prijatie Acquis Communautaire (NPAA) 2001, a sú v súlade s negociačnou pozíciou SR pre danú kapitolu. Predložené návrhy projektov zohľadňujú predovšetkým priority obsiahnuté v Plánovacom dokumente na rok 2003, ktorý bol oficiálne zaslaný slovenskej strane vedúcim tímu a hlavným vyjednávačom pre Slovenskú republiku Dirckom Meganckom.

Do stanoveného termínu bolo sektormi predložených 61 projektových zámerov (Project Intent) v rámci komponentu harmonizácie s acquis v celkovom objeme 116 mil. euro. Projekty boli posudzované z vecného hľadiska poradným orgánom, ktorým je odbor európskej integrácie (čl. 23, ods. 19 Všeobecnej koordinačnej smernice) a z formálneho hľadiska odborom zahraničnej pomoci Phare, bilaterálnej a multilaterálnej spolupráce.

Ministerská rada vlády Slovenskej republiky pre európsku integráciu na svojom zasadaní dňa 17. decembra 2002 odporučila schváliť a zaslať na Európsku komisiu 28 projektových zámerov v hodnote 79 mil. euro z finančných prostriedkov Phare a rozpracovať ich do podoby štandardného návrhu projektu (Project Fiche). Zároveň odporučila zaradiť do projektového cyklu dodatočné projektové zámery z nasledovných ministerstiev: Ministerstva práce, sociálnych vecí a rodiny SR, Ministerstva zdravotníctva SR, Ministerstva pôdohospodárstva SR, Ministerstva hospodárstva SR, Ministerstva životného prostredia SR a Ministerstva financií SR. Na základe uznesenia Ministerskej rady bolo potrebné predložiť návrhy projektov (Project Fiche) v štandardnom formáte v termíne  do 15. januára 2003. 

Do stanoveného termínu (15. január 2003) bolo Národnému koordinátorovi predložených 36 projektových návrhov (Project Fiche) z 15 ministerstiev a iných štátnych inštitúcií. Odbor zahraničnej pomoci Phare, bilaterálnej a multilaterálnej spolupráce v spolupráci s predkladateľmi a technickou asistenciou uskutočnil pracovné stretnutia za účelom dopracovania a skvalitnenia predložených projektových návrhov. 

Dňa 13. marca 2003 Ministerská rada vlády SR pre európsku integráciu schválila a doplnila zoznam projektových návrhov (Project Fiche) o ďalších 5 návrhov projektov (Úrad geodézie, kartografie a katastra SR, Ministerstvo zdravotníctva SR, Ministerstvo financií SR, Úrad pre normalizáciu, metrológiu a skúšobníctvo SR, Úrad priemyselného vlastníctva SR) so zámerom naplniť alokáciu určenú pre Slovenskú republiku vo výške 57,1 mil. euro. Tieto dodatočné návrhy projektov boli následne oficiálne predložené Európskej komisii na pripomienkovanie. Z rokovaní so zástupcami Európskej komisie vyplynulo, že 3 dodatočne predložené návrhy projektov a 2 projektové návrhy zaslané v prvom kole nespĺňali kritériá a priority stanovené pre programovanie pre komponent harmonizácia s acquis a nebudú financované v rámci Phare 2003.

V rámci konzultácií Európska komisia a Delegácia Európskej komisie v Bratislave odporučili vypracovať nové návrhy projektov, ktoré by pokryli celkovú alokáciu určenú pre Slovenskú republiku. Na základe výzvy Národného koordinátora zahraničnej pomoci bol Ministerstvom zdravotníctva SR vypracovaný návrh projektu pod názvom „Improved Health Care for the Roma Minority in the Slovak Republic", ktorý vychádza z koncepcie splnomocnenkyne vlády pre rómsku komunitu Kláry Orgovánovej a ktorý prvýkrát komplexne rieši zdravotnú situáciu rómskej menšiny v Slovenskej republike. Druhý projekt „Compliance with EU criteria on police co-operation and the fight against crime“ bol vypracovaný Ministerstvom vnútra SR a je zameraný na boj proti organizovanému zločinu cez vybudovanie špeciálnych laboratórií na výmenu profilov DNA. Tieto nové návrhy projektov boli oficiálne schválené na zasadaní Ministerskej rady vlády SR pre európsku integráciu dňa 23.5.2003.

Komponent ekonomickej a sociálnej súdržnosti tvoria 4 grantové schémy, ktoré predložilo Ministerstvo výstavby a regionálneho rozvoja SR v spolupráci s Ministerstvom práce, sociálnych vecí a rodiny SR a Ministerstvom hospodárstva SR. Grantové schémy boli schválené v Ministerskej rade vlády SR pre regionálnu politiku dňa 4. marca 2003 a sú pokračovaním aktivít grantových schém schválených vo Finančnom memorande na rok 2002.  

Po konzultáciách s predstaviteľmi generálneho riaditeľstva pre rozširovanie bol zoznam projektov upravený podľa odporúčaní  zástupcov Európskej komisie na 33 projektov v celkovej hodnote 57,1 mil. euro z prostriedkov Phare.

 Preklady názvov projektov do slovenského jazyka sú uvedené v kapitole 4 a majú len informatívny charakter. Oficiálne preklady názvov z anglického jazyka budú zabezpečené po podpísaní Finančného memoranda na rok 2003. Finančné údaje a anglická verzia návrhov projektov sú uvedené v prílohe.

Popis projektov 

A. komponent harmonizácie s acquis communautaire a budovanie inštitúcií

Úrad pre štátnu službu SR
1.	
Názov:			Modernisation of the Slovak Civil Service and Public Service 
/Modernizácia štátnej a verejnej služby
Cieľ: 	 		Uľahčiť implementáciu práva štátnej služby, reformu verejnej 
služby a rozvoj administratívnych kapacít pre efektívnu účasť na rozhodovacom procese EÚ
Rozpočet
Phare:			1,7 mil. euro
Spolufinancovanie: 	0

Ministerstvo vnútra SR
2.	
Názov:  		Support to the Public Administration Reform/ Podpora reformy 
verejnej správy
Cieľ: 			Posilnenie administratívnych kapacít v Slovenskej republike potrebných 
na vstup a efektívne členstvo v Európskej únii	
Rozpočet
Phare:			1,1 mil. euro
Spolufinancovanie: 	0
3.	
Názov: 	Strengthening the reception capacities for asylum seekers in the SR/ Posilňovanie ubytovacích kapacít pre utečencov v SR  
Cieľ:	 Posilnenie administratívnych kapacít pre efektívnu kontrolu hraníc a vybudovanie ubytovacích zariadení pre utečencov
Rozpočet
Phare:			1,9 mil. euro
Spolufinancovanie: 	0,634 mil. Euro
4.	
Názov: 	Establishment of EURODAC in the SR/ Zavedenie systému EURODAC v Slovenskej republike
Cieľ:	  		Vybudovanie systému EURODAC a boj proti organizovanému zločinu 
Rozpočet
Phare:			0,9 mil. euro
Spolufinancovanie: 	0,224. euro

5.	
Názov: 	Modernisation of technical equipment at the Slovak international airports (Bratislava, Košice, Poprad) / Modernizácia technického vybavenia medzinárodných letísk v Slovenskej republike (Bratislava, Košice, Poprad)
Cieľ: 	Zlepšenie bezpečnosti na medzinárodných letiskách v SR pomocou kontroly    a monitorovania osôb
Rozpočet
Phare:			1,5 mil. euro
Spolufinancovanie: 	0,52 mil. euro

6.	
Názov: 		Compliance with EU criteria on police co-operation and the fight 
against crime  / Zhoda s kritériami Európskej únie v rámci policajnej spolupráce a boja proti organizovanému zločinu
Cieľ:	Výmena DNA analýz so zameraním na boj proti organizovanému zločinu 
Rozpočet
Phare:			1,8 mil. euro
Spolufinancovanie: 	0,6 mil. euro

7.	
Názov: 		Combating Money Laundering/ Boj proti praniu špinavých peňazí
Cieľ: 	Dostatočné akcie schopné kapacity pre finančnú spravodajskú jednotku na boj proti praniu špinavých peňazí.	 
Rozpočet
Phare:			1,0 mil. euro
Spolufinancovanie: 	0,277 mil. euro

Ministerstvo spravodlivosti SR
8.	
Názov: 		Strengthening the efficiency of the judiciary / Posilňovanie efektívnosti 
súdnictva
Cieľ:	 		Pokračovanie posilnenia efektívnosti súdnictva
Rozpočet
Phare:			1,6 mil. euro
Spolufinancovanie: 	0,446 milo. euro

Ministerstvo financií SR/ Colnice 
9.	
Názov: 		Equipment supply to the Slovak Customs /  Laboratory Technické
	vybavenie slovenských colných laboratórií 
Cieľ:	 		Uľahčiť zistenie pôvodu tovaru zahrnutých v kapitole colných sadzieb   
poľnohospodárskych výrobkov, tabaku, alkoholických nápojov, vína, piva, sacharózy
Rozpočet
Phare:			1,25 mil euro
Spolufinancovanie: 	0,421 mil. euro

10.	
Názov: 		X-ray inspection systems for protection of the future EU external 
border / Kontrolný X lúčový systém na ochranu budúcich vonkajších hraníc EU
Cieľ:    	Technické vybavenie pre Slovensko – Ukrajinské hraničné body na boj 
		proti ilegálnemu obchodu a migrácii 
Rozpočet
Phare:			3,3 mil. euro
Spolufinancovanie: 	1,14 mil. euro

Ministerstvo financií SR/ Národná banka Slovenska a Úrad pre finančný trh SR
11.	
Názov: 		Support to the Implementation of the Risk-Based Supervision  / Podpora implementácie rizikovo orientovaného dohľadu
Cieľ:  		Vznik systému rizikovo orientovaného dohľadu nad kapitálovým trhom 
		a poistným trhom, ako aj dohľad nad penzijnými fondami, finančnými 
		aglomeráciami, e-obchodom, trhovou správou a cezhraničnými službami.
Rozpočet
Phare:			1,25 mil. euro
Spolufinancovanie: 	0

Úrad vlády SR, Odbor boja proti korupcii
12.	
Názov: 		Fight against corruption / Boj proti korupcii
Cieľ:    	Zvýšiť účasť verejnosti na boji proti korupcii a znížiť korupciu v oblastiach štátnej administratívy
Rozpočet
Phare:			0,9 mil. euro
Spolufinancovanie: 	0

Ministerstvo školstva SR
13.	
Názov: 		Roma education /  Vzdelávanie Rómov
Cieľ: 		Úspešná implementácia integrovaného spôsobu vzdelávania 
Rómov, uľahčenie ich prechodu zo základných na stredné školy a ich príprava na trh práce
Rozpočet
Phare:			1,0 mil. euro
Spolufinancovanie:	0,11 mil. euro

Ministerstvo zdravotníctva SR
14.	
Názov:  		Improved access of Roma to health care / Zlepšenie podmienok prístupu 
Rómov k zdravotnej starostlivosti
Cieľ :    			Zlepšiť prístup rómskych občanov k zdravotnej starostlivosti a zvýšiť            
ich povedomie k zdravému životnému štýlu v cieľových regiónoch  
Rozpočet
Phare:			1,25 mil. euro
Spolufinancovanie: 	0,46 mil. euro

15.	
Názov:  		Strengthening of statistical health information system and its 
harmonisation with EU requirements / Posilnenie systému zdravotných informácií a štatistiky a jeho harmonizácia s požiadavkami EÚ
Cieľ: 	Metodické a technické posilnenie štruktúr zaoberajúcich sa štatistickými informáciami v oblasti zdravotníctva podľa požiadaviek EUROSTATU.
Rozpočet
Phare:			0,6 mil. euro
Spolufinancovanie: 	0,15 mil. euro

16.	
Názov:  		Strengthening the Surveillance and Control of Communicable 
Diseases in the SR / Posilnenie dohľadu a kontroly prenosných chorôb v SR
Cieľ:     	Implementácia acquis v oblasti dohľadu a kontroly prenosných chorôb. Zvýšenie úrovne zodpovedných administratívnych štruktúr, zlepšenie              ich technického vybavenia a ich zapojenie do informačnej siete EÚ
Rozpočet
Phare:			1,55 mil. euro
Spolufinancovanie: 	0,184 mil. euro

Ministerstvo pôdohospodárstva SR
17.	
Názov: 	Veterinary and phyto-sanitary Border Inspection Posts – II. phase (Bratislava Airport BIP) / Veterinárna a fytosanitárna hraničná kontrola- 2 fáza (letisko Bratislava)
Cieľ :    	Dobudovanie veterinárnej a fytosanitárnej kontroly na letisku Bratislava ako budúcej vonkajšej hranice EÚ
Rozpočet
Phare:			0,5 mil. euro
Spolufinancovanie: 	0,135 mil. euro

18.	

Názov:	 		Animal Protection during Transport  / Ochrana zvierat pri prevoze
Cieľ :    	Posilnenie veterinárnej kontroly zdravia živočíchov počas ich prevozu a zriadenie systému prenosu dát medzi veterinárnymi inšpektormi a centrálnym registrom  dopravcov
Rozpočet
Phare:			0,3 mil. euro
Spolufinancovanie: 	0,01 mil. euro

19.	
Názov:	Support of agricultural food chain in comprehensive food safety policy/ Podpora potravinového poľnohospodárskeho reťazca pre dosiahnutie komplexnej  politiky v oblasti bezpečnosti potravín
Cieľ :   	Dokončenie veterinárnych a fytosanitárnych služieb zameraných na infraštruktúru v oblasti Acquis  bezpečnosti potravín
Rozpočet
Phare:			2,0 mil. euro
Spolufinancovanie: 	0,65 mil. euro

Štatististický úrad SR
20.	
Názov:  	Enforcement of new acquis in the field of statistics / Presadenie nového acquis v oblasti štatistiky
Cieľ :     	Prijatie nového acquis v oblasti štatistiky za účelom dokončenia integrácie Slovenského štatistického systému do štatistického systému Európskej únie
Rozpočet
Phare:			2,3 mil. euro
Spolufinancovanie: 	0,04 mil.euro

Ministerstvo výstavby a regionálneho rozvoja SR
21.	
Názov: 			Strengthening regional and local capacities for managing and 
implementing SFs /Posilnenie administratívnych kapacít pre riadenie a implementáciu štrukturálnych fondov 
Cieľ: 			Zabezpečiť efektívne riadenie a schopnosť absorbovať fondy EÚ 
v oblasti ekonomickej a sociálnej súdržnosti.
Rozpočet
Phare:			2,4 mil. euro
Spolufinancovanie: 	0

22.	

Názov: 		External Border Initiative / Fond malých projektov SR/Ukrajina

Cieľ: 		Vytvorenie podmienok pre najmenej rozvinutý región SR na 
slovensko-ukrajinskej hranici a príprava pre budúcu spoluprácu na základe programu INTERREG IIIA-TACIS

Rozpočet
Phare:			1,4 mil. euro
Spolufinancovanie: 	0,3 mil. euro

Ministerstvo životného prostredia SR
23.	
Názov : 	Institutional and Capacity Building in the Environmental / Sector Budovanie inštitúcií v oblasti životného prostredia 
Cieľ:      			Posilnenie administratívnej, monitorovacej a vynucovacej kapacity 
v sektore životného prostredia s cieľom zabezpečiť a transponovať acquis v oblasti ochrany ovzdušia, kvality vôd, odpadového hospodárstva, ochrany prírody 
Rozpočet
Phare:			1,0 mil. euro
Spolufinancovanie: 	0,16 mil. euro

24.	
Názov : 	Bio-safety Monitoring System/Monitorovanie geneticky modifikovaných organizmov
Cieľ:     	Implementácia a zaručenie vymáhateľnosti acquis v oblasti živých geneticky modifikovaných organizmov. Vytvorenie funkčného detekčného systému v SR podľa požiadaviek EÚ využívajúceho kvantitatívne a kvalitatívne metódy EÚ.
Rozpočet
Phare:			1,2 mil. euro
Spolufinancovanie: 	0,3 mil. euro

25.	
Názov : 	Implementation of Council Directives on Electric and Electronic Scrap/ Implementácia smerníc EÚ v oblasti spracovania elektrického a elektronického šrotu
Cieľ:     	Vytvorenie podmienok pre ďalšiu transpozíciu a implementáciu smerníc EÚ, zlepšenie kvality životného prostredia znížením množstva nebezpečného elektrického a elektronického odpadu.
Rozpočet
Phare:			0,4 mil.euro
Spolufinancovanie: 	0

Ministerstvo práce, sociálnych vecí a rodiny SR
26.	
Názov: 	Preparing for ESF Project Management / Príprava administratívnych kapacít na čerpanie finančných prostriedkov z Európskeho sociálneho fondu (ESF)
Cieľ:    			Posilňovanie inštitucionálnych kapacít  na centrálnej a regionálnej 
úrovni a potencionálnych konečných prijímateľov  za účelom maximálneho využitia finančných prostriedkov poskytovaných prostredníctvom ESF.
Rozpočet
Phare:			1,5 mil. euro
Spolufinancovanie: 	0

27.	
Názov: 			Create the Administrative Capacity for Implementing the Equal 
Initiative in the SR  / Vytvorenie administratívnych štruktúr pre	 implementáciu Iniciatívy  EÚ -  Equal a jej úspešná realizácia v SR 
Cieľ: 			Zabezpečenie aktívnej účasti SR v Iniciatíve EQUAL s cieľom 
dosiahnuť        čo najvyššiu úroveň zamestnanosti. Podpora riadiaceho orgánu a vytvorenie podmienok pre efektívnu implementáciu prvej fázy Iniciatívy EQUAL

Rozpočet
Phare:			0,3 mil. euro
Spolufinancovanie: 	0

Úrad geodézie, kartografie a katastra SR
28.	
Názov:			Land Administration and Cadastre Infrastructure /Vysporiadanie 
pozemkov a úprava katastrálnej infraštruktúry
Cieľ:    			Zlepšenie procesu vysporiadavania pozemkov založených na územných 
a katastrálnych informáciách, vrátane Globálneho pozičného systému v súvislosti s koncepciou a pokynmi Európskej komisie
Rozpočet
Phare:			3,1 mil. euro
Spolufinancovanie: 	0,45 mil. euro	

29.	
Nie je stanovený presný príjemca pomoci
Názov:	Unallocated Institution Building Facility / Budovanie inštitucionálneho vybavenia – nealokovaná čiastka 3 mil. eur
Cieľ:    	Poskytnutie podpory budovania inštitúcii prostredníctvom twinningu, twinning lightu alebo technickej asistencie, aby sa splnili požiadavky týkajúce sa špecifických, naliehavých a nepredvídaných potrieb, ktoré sa identifikujú v priebehu procesu prístupového vyjednávania, spoločného hodnotenia alebo, ktoré majú vysokú prioritu.

B. Komponent ekonomickej a sociálnej súdržnosti

Ministerstvo hospodárstva SR
30.	
Názov: 	Support to Innovative SMEs Podpora inovácií v sektore malého a stredného podnikania 
Cieľ:	Zvyšovať produktivitu slovenského výrobného sektora reštrukturalizáciou ekonomiky zameranou na inovácie, inovačné technológie, s cieľom podpory trvalo udržateľného rozvoja malého a stredného podnikania a zvýšenie jeho konkurencieschopnosti na trhu EÚ. Bezprostredným cieľom je zvýšenie možností finančných zdrojov pre inovácie firiem prostredníctvom založenia trvalo udržateľnej schémy rizikového investičného kapitálu
Rozpočet
Phare:			3,1 mil. euro
Spolufinancovanie: 	2,03 mil. euro

31.	
Názov: 	Tourism Development Grant Scheme  / Rozvojová grantová schéma na podporu turistického ruchu 
Cieľ:	Posilnenie riadiacich a operatívnych kapacít sekcie turistického ruchu na Ministerstve hospodárstva SR vrátane postupného delegovania vhodných právomocí doplnkovým  regionálnym a miestnym partnerským inštitúciám s cieľom pripraviť sa na efektívne využívanie EÚ Štrukturálnych fondov. Bezprostredným cieľom je posilnenie konkurencieschopnosti turistického ruchu prostredníctvom priamej investičnej i neinvestičnej podpory.
Rozpočet
Phare:			3,5 mil. euro
Spolufinancovanie: 	1,2 mil. euro

32.	
Názov: 		Support to Local and Regional Project Development Grant Scheme/ 
Podpora rozvoja miestnych a regionálnych projektov 
Cieľ:	Zdokonaliť regionálnu absorpčnú schopnosť pre štrukturálne a kohézny fond
Rozpočet
Phare:			6,0 mil. euro
Spolufinancovanie: 	1,7 mil. euro

33.	
Názov: 	Grant Scheme on Equal Opportunities and Social Inclusion Support  / Rovnosť príležitostí a podpora sociálneho začlenenia 
Cieľ:	Prispeje k zníženiu nezamestnanosti, zvýšiť zamestnateľnosť sociálne vylúčených osôb, posilnenie integračného prístupu k ľuďom, ktorým hrozí sociálne  vylúčenie.
Rozpočet
Phare:			2,5 mil. euro
Spolufinancovanie: 	0,85 mil. euro